Մարի Չեբա

**Մարի Չեբա**, () ուկրաինացի երգչուհի, երգահան, համանուն երաժշտական խմբի հիմնադիր։ Չեբայի վոկալային կարողությունները գնահատվել են համաշխարհային երաժշտական ​​արդյունաբերության կողմից. աղջիկը դարձել է «Լավագույն կին վոկալ» տիտղոսի հաղթողը ուկրաինուհիների շրջանում ըստ *Trip Hop Nation*-ի։ 2016 թվականին Մարի Չեբան առաջադրվել է ''Yuna'' մրցանակի  «Տարվա հայտնություն» անվանակարգում։ Մարին մասնակցել է «Աջակցեք ձեր սիրելիներին» *ATO* գոտու բարեգործական շրջագայության[4], որին 2014 թվականին մասնակցել են ուկրաինացի աստղեր Մ. Բուրմական, Տ. Մատվիենկոն, Ա. Միրզոյանը, Զլատա Օգնևիչը, Ա. Պրիխոդկոն, Ռուսլանան, Յարմակը և ուրիշներ։

## Կյանք և գործունեություն
Մարին ծնվել է Կիևի արվարձաններում, սակայն ծնողները նրան Կրիվբաս են տարել վաղ մանկության տարիներին։ Աղջիկը մեծացել և հասկացել է, որ լավագույնս կարողանում է երգեր գրել և կատարել։ 2010 թվականի մայիսին Մարին  և կիթառահար Վիտալի Տելիչկոն, ովքեր միմյանց ճանաչում էին Կրիվոյ Ռոգի համար 3 երաժշտական ​​դպրոցից, ստեղծել են ակուստիկ խումբ։ 2012 թվականին խումբը *Ultra Vague Recordings*-ում թողարկեց «*Minimalism*» ալբոմը։ Այս ալբոմը յուրօրինակ փնտրտուք էր՝ բնորոշ յուրաքանչյուր մարդու։ Մեկ տարի անց այս տանդեմը բաժանվեց։

Կրիվոյ Ռոգի համալսարանն ավարտելուց հետո Մարին վերադարձել է Կիև, որն «իր ուժն է համարում»։ Տաղանդավոր աղջկան ուժ են տալիս ոչ միայն քաղաքի գեղեցիկ վայրերը, այլև այստեղ ապրող խորհրդանշական մարդիկ։

Մարիա Չեբան կեղծանունով երգչուհին 2013-2014 թվականներին աշխատել է Եվգեն Ստուպկայի հետ,որը հայտնի է *Океан Ельзи* խմբի *Янанебібув*  ալբոմի, Զեմֆիրայի *Досвидания* սինգլի, Դիանա Արբենինայի *Цунами* ալբոմի վրա իր աշխատանքով։ Նրա հետ ձայնագրել է մի քանի սինգլներ։

2015 թվականի ապրիլին Մարի Չեբայի *«Delphina Hvylyna»* երգը ընդգրկվել է *«Trip Hop Nation Friends»*-ի կին լավագույն վոկալիստների հավաքածուում, որը դարձել է միակ ուկրաինալեզու *թրեքը*։ Հավաքածուում կան ամերիկացի, բրիտանացի և այլ ազգերի երգիչներ։

2015 թվականին Մարին և կիթառահար Դենիսը սկսեցին էլեկտրոնային կոմպոզիցիա փնտրել նկարչուհի Մարի Չեբայի նոր նախագծի համար։ Հետո նրանց երաժշտական ​​ընտանիքում հայտնվեց ստեղնաշարահար Վալիկ Լատիշը։ Մարի Չեբայի երաժիշտները սկսեցին իրենց ստեղծագործության մեջ հետևել ստեղծագործական ինտուիտիվ մոտեցմանը, փորձարկելով ձայնը առանց որևէ ստանդարտի կամ կանոնի։ Խումբը միավորեց վոկալային էֆեկտների միքսման ամենատարբեր ոճերը՝ ստեղծելով յուրօրինակ ձայնային դիզայն և սեփական ձայնային ճարտարապետություն։

2016 թվականի հունիսի 19-ին խումբը թողարկեց իր դեբյուտային «IONA» ալբոմը։ *«Svitlo For Y»* երգը տարածվում է ուկրաինական ռադիոալիքներով և դառնում հայտնի։ Մարին նկարահանում է իր առաջին վիդեո աշխատանքը նորաձևության լուսանկարիչ և ռեժիսոր Կորեն Անդրիի հետ, որտեղ նա հայտնվում է նոր կանացի կերպարով։

2017 թվականին Մարին թողարկեց իր *«With you»* հիթը, որը դարձավ արտիստի այցեքարտը։ Այն դարձավ ամենաճանաչելի երգը Ուկրաինայում։ Մարին լուսանկարիչ և ռեժիսոր Կորեն Անդրիի հետ տեսահոլովակ նկարահանեց [11] այս երգի համար. նրանք ցույց տվեցին Լվովի մարզում գտնվող Պիդհորեցկի ամրոցի վիճակը (Պիդհիրցի գյուղ), որը երկար ժամանակ վերականգնման կարիք ուներ։ Տեսահոլովակի աշխատանքում կա նաև նկարների ցուցադրություն, որոնք պահվում էին ամրոցում, բայց անբարենպաստ պայմանների և բարձր խոնավության պատճառով դրանք տեղափոխվեցին ավելի ապահով վայր՝ Լվովի Բ․ Վոզնիցկու անվան ազգային պատկերասրահի։

2018 թվականին Մարին սկսեց համագործակցել երաժշտական պրոդյուսեր և երաժիշտ Ալեքս Չեի (Օլեքսանդր Չերեպանով) հետ։ Նրանք միասին հանդես են գալիս և արդյունավետ աշխատում ստուդիայում՝ էլեկտրոնային ալբոմի վրա։ Նրանք թողարկեցին «*Прислухаюсь*» (2018), «*Ангели*» (2019), «*Довіряй*» (2020) սինգլները։

2018 թվականին *«Прислухаюсь»* երգի համար Մարին նկարահանում է տեսահոլովակ ռեժիսոր Կորեն Անդրիի հետ, որում հայտնվում է *VIA GRA* խմբի կուլտային արտիստ Նադիա Մեյհերը։

2019 թվականին Անդրեյն ու Մարին արդեն հանդես են գալիս որպես ստեղծագործական դուետ և նկարահանում «Հրեշտակներ» տեսահոլովակը։ Կատերինա Կուհարը՝ ուկրաինական օպերային թատրոնի պրիմա-բալերինան, և նրա ամուսինը՝ բալետի պարող և պրոդյուսեր Ալեքսանդր Ստոյանովը, գլխավոր դերերը խաղացել են հոլովակում։ Տեսահոլովակը հիմնված է ուկրաինական ժամանակակից բալետի *«Діти Ночі»* բեմադրության վրա.։

2020 թվականին երաժիշտ և պրոդյուսեր Ալեքս Չեն (Օլեքսանդր Չերեպանով) ողբերգականորեն մահանում է թոքերի քաղցկեղից։ Մարին թողնում է էլեկտրոնային երաժշտությունն ու աշխատանքը Օլեքսանդրի հետ համատեղ ալբոմի վրա մնում է կիսատ։

2020 թվականին երաժիշտներ Միխայլո Վովկայի, Անդրի «Մուխա» Սամոյլոյի հետ Մարին ստեղծում է ձայնային նոր ձևաչափ և վերադառնում ինդի-ֆոլկ ժանրին։ Մարին երաժիշտների հետ միասին ստեղծում է նոր երաժշտական ​​նյութ, որտեղ շեշտը դնում են արևելյան հնչողությանը, ակուստիկ կիթառների արտահայտիչ լիրիկական մասերի և ֆոլկ-ռոքի հնչյունների վրա։

2021 թվականին Մարին համագործակցում է պրոդյուսեր և նկարիչ Միշա Կլիմենկոյի (ADAM) հետ և երաժիշտների հետ միասին ստեղծում «*Lotos*» սինգլը։ Այս երգի համար Անդրեյ Կորենը Մարիի հետ մերկ ժանրում հոլովակ է նկարահանում։ Այս տեսաստեղծագործությունը դառնում է բնական գեղեցկության և ինքնաընկալման մանիֆեստ՝ առանց ֆիլտրերի։ Այս աշխատանքում Անդրեյն ու Մարին ցույց են տալիս կանացի գեղեցկության իրենց իդեալը

։

2022 թվականի փետրվարի 26-ին՝ Ռուսաստանի հետ Ուկրաինայի պատերազմի նախօրյակին, Մարին թողարկեց *«Місце сили»* երգը, որ մարգարեական էր և նկարագրում էր ռազմական ագրեսիան խաղաղ ուկրաինացիների դեմ։

## Սկավառակագրություն
### Ալբոմներ
* *IONA* (2016)
* *Прислухаюсь* (2018)
* *KAMA* (2021)

### Սինգլներ
* «Тільки ти» (2016)
* «З тобою» (2017)
* «Прислухаюсь» (2018)
* «Ангели» (2019)
* «Довіряй» (2020)
* «Лотоси» (2021)
* «Пустоти» (2021)
* «Місце сили» (2022)

### Տեսահոլովակներ
* iiiii eyes x Մարի Չեբա— Зізнання / Ziznannya (2016)
* Մարի Չեբա— Svitlo For Y (2016)
* Մարի Չեբա— З тобою (2017)
* Մարի Չեբա— Прислухаюсь (2018)
* Մարի Չեբա— Ангели (2019)
* Մարի Չեբա— Лотоси (2021)
* Մարի Չեբա— Пустоти (2021)

## Արտաքին հղումներ
* Մարի Չեբայի պաշտոնական կայք
*https://life.stopcor.org/section-shou-biznes/news-u-okopah-ateistiv-ne-buvae-mari-cheba-pereosmislila-molitvu-bogomateri-ta-prezentuvala-ii-na-den-zsu-06-12-2023.html, Մարի Չեբայի երգը՝ նվիրված Ուկրաինայի զինված ուժերի օրվան
*Երգչուհի Մարի Չեբա, Who am I - who are we
*https://1kr.ua/news-77297.html, Մարի Չեբա, «Ինձ ձևավորեց Կրիվոյ Ռոգը»
*Մարի Չեբա, Լոտոսներ

## Ծանոթագրություններ

 
Կատեգորիա:Ուկրաինացի երաժիշտներ
Կատեգորիա:Ուկրաինացի երգչուհիներ